РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 17

от заседание на комисия ”Управление на собствеността”
към Пленума на Висшия съдебен съвет, проведено на 15.03.2017 г.

Днес, 15.03.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Юлиана Колева
                                                                                       Димитър Узунов
                                                                                       
           ОТСЪСТВА: Милка Итова.

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността” и Лидия Кирилова – главен експерт в дирекция „Управление на собствеността”.

1. ОТНОСНО: Среща с административните ръководители на Софийски районен съд и Софийска районна прокуратура, поканени в изпълнение решение на Комисия „Управление на собствеността” по протокол № 15/08.03.2017 г., т. 5, във връзка с въвеждане в експлоатация на обект, находящ се на бул. „Ген. М. Д. Скобелев” № 23, гр. София.

	След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	1.1. ПРИЕМА за сведение Протокол от проведена работна среща на 08.03.2017 г. между представители на СРП и СРС по организационни въпроси относно преместването в новата сграда на бул. „Ген. М. Д. Скобелев” № 23.
	1.2. ПРИЕМА И ПРИЛАГА към преписката представения от председателя на Софийски районен съд в днешното заседание на Комисия „Управление на собствеността” Протокол от  02 февруари 2017 г.

2. ОТНОСНО: Доклад от инж. Добромира Димитрова – главен експерт в дирекция „Управление на собствеността на съдебната власт” относно обект: „Изграждане на пристройка на топла връзка между обособените части на първия етаж, вътрешно преустройство и ремонта на част от съществуваща административна сграда за нуждите на Административен съд – Видин”, намираща се в гр. Видин, ул. „Цар Симеон Велики” № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА предложението в доклада на инж. Добромира Димитрова – гл. експерт в дирекция УССВ.
2.2. ИЗИСКВА от дирекция „Правна”, съвместно с дирекция УССВ, да предложат вариант за възлагане изпълнението на допълнителни видове непредвидени СМР и дейности за: 
-	отстраняване на последствията от избилата влага по стени в помещения и коридори в сутерена на сградата;
-	доставка и монтаж на ръчни пожарогасители и др. дейности по пожарна безопасност на обекта;
-	изграждане на връзката между съоръжението на ЧЕЗ Разпределение България АД, разположени на границата на имота и главното ел. табло на обекта;
на „НСК София” ЕООД по реда на ЗОП за обект „Изграждане на пристройка на топла връзка между обособените части на първия етаж, вътрешно преустройство и ремонта на част от съществуваща административна сграда за нуждите на Административен съд – Видин.“ 

3. ОТНОСНО: Доклад от инж. Добромира Димитрова – главен експерт в дирекция „Управление на собствеността на съдебната власт” относно ремонт на вътрешен двор на недвижим имот, намиращ се в гр. Видин, ул. „Цар Симеон Велики” № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение: 
1. УПЪЛНОМОЩАВА административния ръководител на Административен съд гр. Видин да представлява Висшия съдебен съвет пред УниКредит Булбанк АД и изпълнителя на ремонта, с правото да подпише договор за изпълнение на СМР в рамките на средствата, предвидени за това, както и да получава и подписва документи, свързани с ремонта на вътрешния двор на недвижим имот, намиращ се в гр. Видин, ул. „Цар Симеон Велики” № 3.
2. ВНАСЯ предложението като редовна точка в редовно заседание на Пленума на Висшия съдебен съвет, за 23.03.2017 г.

4. ОТНОСНО: Изработени проекти на документации за участие в процедури за възлагане на обществени поръчки, представени от БИМ Консултинг ООД, в изпълнение на договор № 55-06-011/21.11.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ВЪЗЛАГА на дирекция „Управление на собствеността“ в АВСС да осъществи контрол за законосъобразност върху представените проекти на документации, както и по отношение на съответствието им с изискванията на Възложителя, включително в частта отнасяща се до техническите спецификации и методиките за оценка в приложимите случаи.
4.2. При констатирани недостатъци и/или несъответствия и/или отклонения и/или пропуски и/или явни фактически грешки в документациите и/или противоречие между действащото законодателство и изработените документации, звеното по т.1 да изготви писмени указания до изпълнителя за тяхното отстраняване. 
4.3. ВЪЗЛАГА на дирекция „Финанси и бюджет“  да осъществи контрол върху представените проекти на документации по отношение на техните финансови параметри и финансовите ресурси.
4.4. Преди поемане на задължение да се осъществи предварителен контрол за законосъобразност от финансов контрольор съгласно Правилата за предварителен контрол.
4.5. При липса на констатации или отстранени недостатъци и/или несъответствия и/или отклонения и/или пропуски и/или явни фактически грешки приемането на представените проекти на документации да се осъществи чрез подписване на предавателно-приемателни протоколи между страните.
	4.6. ИЗПРАЩА решението по т. 4 на дирекция „Управление на собствеността”, на дирекция „Бюджет и финанси” и на финансовия контрольор, за действия по компетентност.
	4.7. ОПРЕДЕЛЯ срок за извършване на съгласуване на документацията, преценка на финансовите параметри и ресурси и осъществяване на предварителен контрол за законосъобразност от финансов контрольор, до 31 март 2017 г.

5. ОТНОСНО: Доклад от инж. Лидия Кирилова – главен експерт в дирекция „Управление на собствеността на съдебната власт” и инж. Добромира Димитрова – главен експерт в дирекция „Управление на собствеността на съдебната власт” относно нормата на чл. 15, ал. 3 във вр. ал. 2 от ЗДС по отношение на ведомствените жилища с оглед предприемане на адекватни действия по предоставянето им за управление.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	5.1. ОТЛАГА разглеждането на т. 5 от настоящия дневен ред за следващо заседание на Комисия „Управление на собствеността”.

6. ОТНОСНО: Извлечение от решение на Комисия по правни и институционални въпроси, взето по протокол № 8/28.02.2017 г., т. 2 във връзка с писмо от МП относно проект на Наредба за правилата и нормите за безопасност и охрана при проектиране, строителство, реконструкция и експлоатация на обектите на съдебната власт и обекти на Министерството на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРЕДЛАГА § 1, т. 1 от Наредба за правилата и нормите за безопасност и охрана при проектиране, строителство, реконструкция и експлоатация на обектите на съдебната власт и обекти на Министерството на правосъдието да придобие следната редакция: „§1. По смисъла на тази наредба: 1. „Обекти на съдебната власт” са „недвижими имоти, управлявани от Висшия съдебен съвет, съгласно чл. 130а от Конституцията на РБ”.
6.2. ИЗПРАЩА предложението на Комисия по правни и институционални въпроси, по компетентност.

7. ОТНОСНО: Приемане на доклади за оценка на недвижими имоти, ползувани от органи на съдебната власт в гр. Балчик и гр. Пловдив.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	7.1. ВЪЗЛАГА на дирекция „Управление на собствеността на съдебната власт” да се изиска нова данъчна оценка за недвижим имот, находящ се в гр. Пловдив, ул. „6-ти септември” № 165.
	7.2. ВЪЗЛАГА на дирекция „Управление на собствеността на съдебната власт” да се изиска становище от Главния прокурор на Република България за структурната реформа в прокуратурата по отношение на Районна прокуратура гр. Балчик.
	7.3. Да се комплектова преписката с предходни решения, свързани с органите на съдебната власт в гр. Балчик.

8. ОТНОСНО: Проекти на писма до областния управител на област Русе и до областния управител на област Кюстендил.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОДОБРЯВА проекта на писмо до областния управител на област Русе, с направените промени.
8.2. ОДОБРЯВА проекта на писмо до областния управител на област Кюстендил, с направените промени.

9. ОТНОСНО: Проект на Отчет за дейността на Комисия „Управление на собствеността” за периода 18.05.2016 г. – 21.12.2016 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за запознаване Отчета за дейността на Комисия „Управление на собствеността” за периода 18.05.2016 г. – 21.12.2016 г.
	9.2. ОТЛАГА вземането на решение по т. 9 от настоящия дневен ред за следващо заседание на Комисията.

10. ОТНОСНО: Проект на писмо главния инспектор на Инспектората към Висшия съдебен съвет относно искане за отпускане на средства за изграждане на оптична свързаност на помещения, наети за нуждите на ИВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ОДОБРЯВА проекта на писмо до главния инспектор на Инспектората към Висшия съдебен съвет.
11. ОТНОСНО: Искане от председателя на Районен съд гр. Чирпан за отпускане на средства за подмяна на дефектирала пожароизвестителна централа на стойност 480 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Искането е за текущ авариен ремонт. Извършването на разход за подмяна на дефектирала пожароизвестителна централа в сградата на Районен съд Чирпан е спешно необходимо. Стойността на разхода е определена на  480 лв. с ДДС, съгласно оферта от поддържащата фирма.
11.2. Решението да се изпрати на комисия „Бюджет и финанси” за  корекция на бюджета на  Районен съд  Чирпан.

12. ОТНОСНО: Прогнозна стойност на консултантска услуга за подготовка на документация по обществена поръчка с предмет „Изготвяне на пазарни оценки за целите на финансовото отчитане на недвижимите имоти, инвестиционните имоти /в строеж/ и инфраструктурни обекти, предоставени на ВСС за нуждите на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.2. ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт”.
12.2. ИЗПРАЩА по компетентност доклада по т. 1 и настоящото решение на комисия „Бюджет и финанси” относно поемане на финансово задължение в размер на 2 000 /две хиляди/ лева с ДДС за възлагане на консултантска услуга за подготовка на документация по обществена поръчка с предмет „Изготвяне на пазарни оценки за целите на финансовото отчитане на недвижимите имоти, инвестиционните имоти /в строеж/ и инфраструктурни обекти, предоставени на ВСС за нуждите на съдебната власт”.
12.3. ВЪЗЛАГА на дирекция „Управление на собствеността на съдебната власт” да подготви проект на договор.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ